Source: https://aua.gl/kl/Udgivelser/2009/Isumaginninermi-Maalaaruteqarnermi-Aalajangiisartut-ukiumoortumik-nalunaarutaat-2007
Timestamp: 2020-06-04 07:55:16+00:00

Document:
Isumaginninermi Maalaaruteqarnermi Aalajangiisartut ukiumoortumik nalunaarutaat 2007 - AUA
Isumaginninermi Maalaaruteqarnermi Aalajangiisartut ukiumoortumik nalunaarutaat 2007
Uani atuarsinnaavatit suut suliat Isumaginninermi Maalaaruteqarnermi Aalajangiisartut annermik suliarisimaneraat 2007-mi
Naammagittaalliuuteqartarfimmi allatsit/suliarinnittut Naalakkersuisut Allattoqarfianni AC fuldmægtigitut atorfinitsinneqartarput ukiorlu aningaasaliissuteqarfiusoq 2003 tikillugu Naalakkersuisut Allattoqarfianni sulisunut allanut ilaallutik atorfeqarsimallutik. Suliassat annertussusaat sulisussarsisinnaanerlu, kiisalu atorfimmi qanoq sivisutigisumik atasinnaaneq apeqqutaatillugit 1988-imiilli allatsit ataaseq-marluk atorfeqartinneqartarput. 2007-imi inatsisilerituut marluk allaffimmilu assistenti ataaseq naammagittaalliuuteqartarfimmi sulisorineqarput.
Naalakkersuisut Allattoqarfianni Naammagittaalliuuteqartarfiup allattoqarnikkut inissisimanerata nalaani inatsisilerituunik sulianik ingerlatsisussanik sulisussarsiortarneq sulisunillu tigumminnissinnaaneq ajornakusoorsimavoq. Atorfeqartut nalinginnaasumik ukioq ataaseq missiliorlugu atorfimminni atasarsimapput maannali sivikinnerusumik sulisarlutik. Sulisut taarseraannerujussuat ataatsimiinnermilu ataatsimi naammagittaalliuuteqartarfiup suliassanik 40- t missaanniittunik suliarinnissinnaanera pissutigalugu Naammagittaalliuuteqartarfik maanna
ukiut marluk miss. nutaanngissusilinnik suliassarpassuaqalersimavoq. Tamanna naammagittaalliuuteqartarfiup naammaginngeqaa.
Suliassat amerliartornerat pissutigalugu naammagittaalliuuteqartarfik sulisoqarnerusariaqartoq naammagittaalliuuteqartarfik naliliivoq. (Uani Naammagittaalliuuteqartarfiup maluginiarpaa naammagittaalliuuteqarfinnut allanut sanilliullugu aningaasaliissutit ikinnerusut, tassunga peqatigitillugu naak naammagittaalliuuteqartarfinnut allanut sanilliullugu suliassat amerlanerugaluartut).
Naammagittaalliuuteqartarfik ukiumi nalunaarusiorfiusumi sulianik katillugit 430-nik tigusaqarpoq. Oqaatigineqarsinnaavoq naammagittaalliuuteqartarfik suliassaqapiluuleriartortoq. 2005-ip naanerani suliat 352-it tiguneqarsimapput 2006-illu naanerani suliat 356-it tiguneqarsimallutik. Suliat qaammammut 30-t 40-llu akornanniittut naammagittaalliuuteqartarfimmut takkuttarput.
2007-imi tallimariarluni ataatsimiittoqarpoq, taakkunannga ataatsimiinneq ataaseq Isumaginninnermi Naammagittaalliuuteqartarfimmi ulluni marlunni pilluni. Ataatsimiinnerni taakkunani Naammagittaalliuuteqartarfiup suliat 200-t suliarisarpai. Tamatuma saniatigut suliat 31-t siulittaasumit aalajangiiffigineqarput imaluunniit suliat katillugit 231-t.
Oqaatigineqassaaq 2007-imi naammagittaalliuutit naammassillutit suliarineqartut amerlassusaat naammagittaalliuutinut 2007-imi tiguneqartut amerlassusaannut naapertuutinngimmata. Tamatumunnga tunngaviuvoq suliat ukiup siuliani tiguneqartut tamarmiunngitsut naammassineqarsimammata taamaalillunilu suliat ukiup siulianut tunngasut 2007-imi suliarineqarsimallutik.
Isumaginninnermi pensionisiat utoqqarnik paaqqinniffiit il.il. pillugit Inatsisartut peqqussutaat
Suliat 39-t Naammagittaalliuuteqartarfiup suliarai
Suliat pingasut Naammagittaalliuuteqartarfiup suliarai
Pisortanit ikiorsiissutit pillugit Inatsisartut peqqussutaat
Suliat marluk Naammagittaalliuuteqartarfiup suliarai
Suliat 19-it Naammagittaalliuuteqartarfiup suliarai
Suliat 72-it Naammagittaalliuuteqartarfiup suliarai
Suliat arfineq marluk Naammagittaalliuuteqartarfiup suliarai
Suliat arfinillit Naammagittaalliuuteqartarfiup suliarai
Meeqqanut akilersuutit pillugit Inatsisartut peqqussutaat
Suliat qulingiluat Naammagittaalliuuteqartarfiup suliarai
Immikkoortumi, paaqqinniffinni il.il.
Suliaq ataasituaq Naammagittaalliuuteqartarfiup suliaraa.
Naammagittaalliuuteqartarfik ukiumi nalunaarusiorfiusumi marlunnik siunissami tunngaviusussanik aalajangiivoq:
XX-ip Kommuniata 12. december 2006-imi paarisaqarsinnaanermik itigartitsinera pillugu naammagittaalliuutersi Isumaginninnermi Naammagittaalliuuteqartarfiup siulittaasuata suliaraa imalu aalajangiilluni
A A L A J A N G I I N E Q
XX-ip Kommuniata paarisaqarnissamik itigartitsilluni aalajangiinera suliareqqitassanngorlugu utertinneqarpoq.
Suliaq meeqqanik inuusuttunillu ikiorsiisarneq pillugu Namminersornerullutik Oqartussat nalunaarutaat nr. 17, 1. juli 2003-meersoq, kiisalu Meeqqanik inuusuttunillu ikiorsiisarneq pillugu Inatsisartut peqqussutaanni nr. 1-imi, 15. april 2003-meersumi § 17 naapertorlugu aalajangiiffigineqarpoq.
Nalunaarummi ilaatigut ima allassimasoqarpoq:
§ 9. Meeraq inuusuttorluunniit ilaqutariinnut paarsisussanut kommunalbestyrelsimit inissinneqannginnerani ilaqutariit paarsisussat kommunalbestyrelsimit akuerineqaqqaassapput meeqqallu inissinneqartussat ataasiakkaat tamaasa pillugit paarsaqarnissamut akuersissut allaganngorlugu pineqartassallun. …..
Stk. 4. Pinerluuteqarsimasunik nalunaarsuiffimmit allakkiamik ilaqutariinni paarsisussani najugaqartut tamaasa kommunalbestyrelsip piumaffigissavai, akuersissuteqartoqarsinnaanngilarlu ilaqutariinni paarsisussani najugaqartut akornanni inunnut ulorianaatilimmik pinerlussimasutut pineqaatissiisoqarsimappat.
§ 10. Ilaqutariit inuussutissarsiutigalugu paarsisartussatut akuerineqassagunik angajoqqaarsiat arlaat isumaginninnermi
§ 11. Qaammatit pingasut sinnerlugit meeraq inuusuttorluunniit nammineq aaqqissuussamik ilaqutariinnut inissinneqassappat paarsinissamik akuersissummik qinnuteqartoqassaaq.
Imm. 2. Angajoqqaatut oqartussaassuseqartup atuuttumik paarsinissamik akuersissummik peqartoqarnissaa akisussaaffigaa.
Kalaallit Nunaanni pinerluttulerineq pillugu inatsit ilaatigut ima allassimasulik:
§ 60. Pineqaatissinneqassaaq piaaraluni inuup allap timaanik ajoqusiisoq innarliisorluunniit. Taamatuttaaq pineqaatissinneqassaaq allamut timikkut peqqissutsikkulluunniit annertuumik piaaraluni ajoqusiisoq.
Peqqussummi ilaatigut allassimavoq:
§ 17 [imm.1]
Imm.2. Paarsinissamik akuersissummik qinnuteqartoqarnerani qinnuteqartoq taassumalu aappaa inooqataaluunniit pinerluuteqarsimanermut nalunaarsuiffimmit takussutissiamik takutitsissaaq. Ilaqutariit paarsisussat angerlarsimaffianni pissutsit perorsaanissamut aamma peqqinnissamut tunngatillugu isumannaatsuunersut kommunalbestyrelsi naliliissaaq.
[Imm. 2,3 aamma 4]
Imm.5. Ilaqutariinnik paarsisussanik akuerinnittarneq pillugu aalajangersakkanik erseqqinnerusunik Naalakkersuisut aalajangersaassapput.
XX-ip Kommuniata nalunaarutimini 12. december 2006-imeersumi paarisaqarnissamut itigartippaasi. Aalajangiineq qinnuteqartup 22. august 1999-imi pinerluttulerineq pillugu inatsimmi § 60-imik unioqqutitsisimaneranik tunngavilersuuserneqarpoq.
Meeqqat inuusuttullu pillugit peqqussummi allassimavoq meeraq nammineq aaqqissuussamik qaammatit pingasut sinnerlugit paarineqassappat paarisaqarnissamut akuersissummik qinnuteqartoqassasoq, § 17 naapertorlugu.
2006-imi oktobarimiilli meeqqap nammineq aaqqissuussamik paarilersimanera Naammagittaalliuuteqartarfiup siulittaasuata pingaartippaa. Isumaginninnermi Naammagittaalliuuteqartarfiup siulittaasuata tamatumunnga atatillugu XX-ip Kommuniata allagaataani allakkiaq 1. december 2006-imik ullulerneqarsimasoq takutippaa, tassani ima allassimasoqarluni:
”Aappariit 18. 10 angajoqqaarsiatut akuerineqarnissamik qinnuteqarput. Qaammatip aallartinneraniilli meeraq paarilersimavaat. Nukappiaqqap paarinera aningaasaqarnikkut ilungersuutigaat, pingaartumik ukiorsiutai ingerlassinermi tammarsimammata. Aningaasaqarnikkut ikiorseqqupput.”
Taamaattumik § 17 naapertorlugu decembarip qaammataani paarisaqarnissamut akuersissuteqartoqareersimassaaq, meeraq ilissinniiginnassappat.
Politiit Qitiusumik Nalunaarsuiviannit allakkiaq qinnuteqartup pinerluttulerineq pillugu inatsimmi § 60- imik unioqqutitsisimaneranik allassimasoq kisiat innersuussutigalugu paarisaqarnissamut itigartitsineq XX-ip Kommuniata tunngavilersuuserpaa. Kommune allappoq nalunaarummi § 9, imm. 4 naapertorlugu taamatut inissisimasoqartillugu akuersissuteqartoqarsinnaanngitsoq.
Inatsisiliortut inatsisinillu atuutsitsisut akornanni pissaanermik avitsinissamik nalinginnaasumik tunngaveqarnermi oqaatigineqarpoq ingerlatsiviit inatsisinik tunngavilinnik taamaallaat malittarisassiorsinnaasut, tassa piginnaatitaaneq pillugu aalajangersagaq atuuttoq aqqutigalugu ingerlatsivimmut malittarisassat inatsisiliortumut piginnaatitaasumut naapertuuttut.
Peqqussummi § 17, imm. 2 naapertorlugu naliliinermut pingaaruteqarpoq angajoqqaarsiatut akuersissuteqartoqassanersoq, ”angajoqqaarsiat angerlarsimaffianni pissutsit perorsaanikkut peqqissutsikkullu illersorneqarsinnaanersut”. Peqqussummili § 17, imm. 5-imi allassimavoq Naalakkersuisut angajoqqaarsianik akuersisarneq pillugu erseqqinnerusumik malittarisassiussasut.
Peqqussummi § 17-imut nassuiaatini aalajangiusimaneqarpoq pinerluuteqarsimaneq pillugu uppernarsaammi allassimappat qinnuteqartoq inunnut annersaasimasoq inunnilluunniit annersaanissamik, kinguaassiuutitigut atornerluinissamik il.il. sioorasaarisimasoq, angajoqqaarsiatut ”nalinginnaasumik” akuersissuteqartoqassanngitsoq.
Meeqqat inuusuttullu pillugit nalunaarummi § 9, imm. 4 naapertorlugu angajoqqaarsiatut ”akuersissuteqartoqarsinnaanngilaq” angajoqqaarsiat arlaat inummut ulorianartumik pinerluuteqarsimanermut pineqaatissinneqarsimappat, § 9, imm. 4 naapertorlugu.
Isumaginninnermi Naammagittaalliuuteqartarfik naliliivoq nalunaarummi § 9, imm. 4 peqqussummi § 17, imm. 2-mik tunngaveqanngitsoq, tassami peqqussutip oqaasertaa tassungalu nassuiaatit aallaavigalugit inummut ulorianartumik pinerlussimasutut pineqaatissinneqarsimasut tamarmik paarisaqarnissamut itigartinneqartarnissaat inatsisiliortumit ujartorneqarsimanissaa inerniliunneqarsinnaanngimmat. Isumaginninnermi Naammagittaalliuuteqartarfik naliliivoq inatsisiliortup qularnaarniarsimassagaa paarisaqarnissamut ”nalinginnaasumik” akuersissuteqartoqarsinnaassanngitsoq qinnuteqartoq inummut ulorianartumik pinerluuteqarsimatillugu. Nalunaarummi § 9, imm. 4-mi akuersinerup ”pisinnaannginneranik” aalajangiusimannittumi taamaalilluni inerteqquteqartoqarpoq, aalajangersakkami tunngavigineqartumi tamanna pinnani. Nalunaarummi § 9, imm. 4 innuttaasumut sunniuteqarneruvoq § 17, imm. 5, imm. 2 naapertorlugu aalajangersakkamit tunngavigisap ammaassineranit.
XX- ip Kommunia nalunaarummi § 9, imm. 4 kisiat tunngavigalugu itigartitsisimavoq. Tamanna tunuliaqutaralugu Isumaginninnermi Naammagittaalliuuteqartarfik isumaqarpoq kommune aalajangersakkamik inatsisitigut naammattumik tunngavissaqanngitsumik tunngaveqarluni aalajangiisimasoq.
Tamanna tunuliaqutaralugu Isumaginninnermi Naammagittaalliuuteqartarfik isumaqarpoq suliaq kommunimut suliareqqitassanngorlugu utertinneqassasoq.
Aalajangiineq 2
Qinnuteqartup issiaviata assakaasullip sillimmaserneqarneranut aningaasartuutinik utertitsinissap (1), kiisalu issiaviup assakaasullip iluarsaanneqarneranut aningaasartuutinik utertitsinissap (2) itigartitsissutigineqarnissaa pillugu Ilaqutariinnermut Pisortaqarfiup aalajangiineri marluk – (1) aamma (2) 8. Marts 2005-imeersut pillugit XX-ip kommuniata naammagittaalliuutaa Isumaginninnermi Naammagittaalliuuteqartarfiup 26. januar 2007-imi suliarai imalu aalajangiilluni
Qinnuteqartup issiavianik assakaasulimmik sillimmasiinermut aningaasartuutinik utertitsinissamut itigartitsinissamik Ilaqutariinnermut Pisortaqarfiup aalajangiinera allanngortinneqarpoq Ilaqutariinnermut Pisortaqarfik aningaasartuutinut akiliisussanngorlugu
Issiaviup assakaasullip iluarsaanneqarneranut aningaasartuutinik utertitsinissamut itigartitsinissamik Ilaqutariinnermut Pisortaqarfiup aalajangiinera atuutsiinnarneqarpoq
Qinnuteqartup issiavianik assakaasulimmik sillimmasiinermut aningaasartuutinik utertitsinissamut itigartitsineq pillugu naammagittaalliuut (1) Annertuumik innarluutillit ikiorserneqartarnerat pillugu Namminersornerullutik Oqartussat nalunaarutaat nr. 28, 22. december 2000-imeersoq naapertorlugu aalajangiiffigineqassaaq, tassani ilaatigut ima allassimasoqarluni:
§ 24. Qamutit motoorillit Isumaginninnermut Pisortaqarfiup nunap immikkoortuini immikkoortoqarfiinit sillimmaserneqartassapput. Annertuumik innarluutilik pineqartoq qamummik taassuminnga aalajangersimasumik atuisutut nalunaarsorneqassaaq.
Nalunaarummi § 24-mi allassimavoq ”Qamutit motoorillit” innarluutillit pillugit peqqussut naapertorlugu ikiuutitut tunniunneqarsimasut Isumaginninnermut Pisortaqarfiup nunap immikkoortuini immikkoortoqarfiinit sillimmaserneqartassasut. [Ilaqutariinnermut Pisortaqarfik]
Isumaginninnermi Naammagittaalliuuteqartarfik isumaqarpoq issiavik assakaasulik elektriskimik ingerlatilik § 24 naapertorlugu ”qamutitut motoorilittut” ilaatinneqartoq, taamaattumillu Ilaqutariinnermut Pisortaqarfimmit sillimmaserneqassalluni.
Isumaginninnermi Naammagittaalliuuteqartarfik isumaqarpoq oqaatsimik ”motoorillit” pissusissamisoortumik paasinninnermi aamma qamutit ingerlanissamut arlaatigut motooreqartariallit pineqartut. Issiavik assakaasulik elektriskimik ingerlatilik batteriitortumik motooreeraqarpoq. Taamaattumik issiaviit assakaasullit elektriskimik ingerlatillit peqqussummi oqaasertaritinneqartumik pissusissamisoortumik paasinninnermut ilaapput. Aammattaaq tamanna peqqussummi § 23-mi oqaasertaliineq tamanna taperserneqarpoq, tassani toqqaannartumik allassimalluni qamutit motoorillit tassaasinnaasut qamutit biiliunngikkaluartut allat.
Isumaginninnermi Naammagittaalliuuteqartarfiup aamma aalajangersakkap oqaasertaani pingaartippaa issiaviit assakaasullit elektriskimik ingerlatillit taama angitigalutillu taama naleqartigimmata Ilaqutariinnermut Pisortaqarfiup qamutinik piginnittuusup qamutinik tunniussinermut atatillugu sillimmasiinissamik isumaginninnissaa kingornalu sillimmasiinermik ukiumoortumik nutarterisarnissaa naleqquttuussasoq.
Sillimmasiinermut aningaasartuutinut akiliinissamut aningaasaliissutinik qinnuteqarneq uagutsinnut tunngatillugu Ilaqutariinnermut Pisortaqarfimmut 7. marts 2005-imi nassiunneqarpoq. XX-ip Kommuniata aamma Kommune Forsikringip akornanni 1. januar 2005- imit atuutilersumik sillimmasiineq pivoq. Ilaqutariinnermut Pisortaqarfimmit oqaatigineqarpoq sillimmasiinermut aningaasartuutit aningaasaliissutit suli nassiunneqannginnerini ”akilerneqarsimasut”, § 57 naapertorlugu. Kommunimit oqaatigineqarpoq sillimmasiineq susoqaraluarpalluunniit § 24 naapertorlugu Ilaqutariinnermut Pisortaqarfimmit akilerneqartussaasoq.
Isumaginninnermi Naammagittaalliuuteqartarfik isumaqarpoq § 57 suliami tassani atorsinnaanngitsoq, tassami § 24-mi immikkut aalajangersaasoqarmat qamutit motoorillit Ilaqutariinnermut Pisortaqarfimmit sillimmaserneqassasut.
Isumaginninnermi Naammagittaalliuuteqartarfik matumuuna isumaqarpoq qinnuteqartup issiaviata assakaasullip sillimmaserneqarneranut aningaasartuutinik utertitsinissamik itigartitsinissamik aalajangiineq (1) allanngortinneqassasoq, Ilaqutariinnermut Pisortaqarfik aningaasartuutinut akiliisussanngorlugu.
Issiaviup assakaasullip iluarsaanneqarneranut aningaasartuutinik utertitsinissamut itigartitsineq pillugu naammagittaalliuut (2) Annertuumik innarluutillit ikiorserneqartarnerat pillugu Namminersornerullutik Oqartussat nalunaarutaat nr. 28, 22. december 2000-imeersoq naapertorlugu aalajangiiffigineqassaaq, tassani ilaatigut ima allassimasoqarluni:
§ 57. Isumaginninnermut Pisortaqarfiup annertuumik innarluutilinnut ikiorsiissutissatut akuersissutigisaanut aningaasartuutit tamaasa kommunip najugarivitap siumoortumik akilertassavai.
Imm. 5. Aningaasartuutit siumoortumik akuersissuteqarnikkut aningaasartuutaasimasut kisimik utertillugit akilerneqarsinnaapput.
Issiaviup assakaasullip iluarsaanneranut aningaasartuutit aningaasartuutaapput nalunaarummi § 57-imi pineqartut.
Kommunimit oqaatigineqarpoq ajoquserneq issiaviup assakaasullip sillimmaserneratigut matussuserneqarsinnaanngitsoq, ajoquserneq nutaanngilinermik pissuteqarmat. Tamanna Isumaginninnermi Naammagittaalliuuteqartarfiup aalajangiinermini tunngavigaa.
XX- ip kommuniat aningaasartuutit utertinneqarnissaannik 7. marts 2006-imi qinnuteqarpoq. Piffissami tassani iluarsaaneq pereersimavoq. Taamaattumik iluarsaanermut aningaasartuutit utertinneqarnissaat § 57 naapertorlugu XX-ip kommuniat utertitsisoqarnissaanik qinnuteqarpoq taakku ”akilerneqareersut”.
Kommunimiilli oqaatigineqarpoq issiavik assakaasulik aseroriasaarsimasoq taamaattumillu innuttaasup allatut angalaarnissamut periarfissaqannginnera pissutigalugu kommune iluarsaatitsisariaqarsorisimasoq.
Isumaginninnermi Naammagittaalliuuteqartarfik isumaqarpoq pisuni aningaasartuutip ingerlaannaq akilerneqartariaqarfiini aningaasartuutit pingaarnertut aatsaat uterteqquneqarsinnaasut aningaasartuutinut aningaasaliisoqareersimatillugu. Isumaginninnermili Naammagittaalliuuteqartarfiup oqaatigissavaa § 57-ip atorneqarnerani innuttaasoq eqqarsaatigalugu aningaasartuutinut kinguartinneqarsinnaanngitsunut aningaasaliisoqarnissaanik qinnuteqaatit piffissami illersorneqarsinnaasumi Ilaqutariinnermut Pisortaqarfimmit aalajangiiffigineqartarnissaannik piumasaqaateqartoqartariaqartoq, kommunip innuttaasup pisariaqartitaanik malinnissinnaanissaa tamatumunngalu peqatigitillugu § 57 naapertorlugu aningaasartuutit utertinneqarsinnaanerannut periarfissaqaannarnissaq qularnaarumallugu.
Issiaviup assakaasullip iluarsaanneqarneranut aningaasartuutinut tunngatillugu Ilaqutariinnermut Pisortaqarfiup paasissutissat saqqummiunneqartut malillugit aningaasaliisoqassanersoq aningaasaliisoqassannginnersorluunniit piffissami naapertuuttumi naliliinissamut periarfissaqartinneqarsimannginnera Isumaginninnermi Naammagittaalliuuteqartarfiup pingaartippaa.
Tamanna tunuliaqutaralugu Isumaginninnermi Naammagittaalliuuteqartarfik isumaqarpoq issiaviup assakaasullip iluarsaanneqarneranut aningaasartuutit utertinneqarnissaannut itigartitsinissamik Ilaqutariinnermut Pisortaqarfiup aalajangiinera (2) atuutsiinnarneqassasoq.
Aalajangiineq manna immikkoortunut tulliuttunut marlunnut eqikkarneqarpoq:
Qinnuteqartup issiaviata assakaasullip sillimmaserneqarneranut aningaasartuutinik utertitsinissamik itigartitsinissamik aalajangiineq allanngortinneqarpoq, Ilaqutariinnermut Pisortaqarfik aningaasartuutinut akiliisussanngorlugu
Issiaviup assakaasullip iluarsaanneqarneranut aningaasartuutit utertinneqarnissaannut itigartitsinissamik Ilaqutariinnermut Pisortaqarfiup aalajangiinera atuutsiinnarneqarpoq
Nalunaarusiaq matumuuna ukiumut nalunaarusiorfiusumut 2007-imut naammassineqarpoq.

References: § 17

§ 9

§ 10

§ 11

§ 60

§ 17
 § 60
 § 17
 § 17
 § 60
 § 9
 § 17
 § 17
 § 17
 § 9
 § 9
 § 9
 § 17
 § 9
 § 9
 § 17
 § 9

§ 24
 § 24
 § 24
 § 23
 § 57
 § 24
 § 57
 § 24

§ 57
 § 57
 § 57
 § 57
 § 57